Он-Арча

Он-Арча - Нарын районундагы суу, Нарын дарыясынын оң куймасы. Узундугу 75 чакырым, аянты 1570 чарчы метр. Башкы агымы Солтон-Сары жана Көк-Торпок деп аталат. Солтон-Сары, Кара-Жорго жана Капка-Таш кырка тоолорунан, Көк-Торпок, Нура тоосунун түндүк капталындагы мөңгүлөрдөн башталат. 

Булак (46,2%), мөңгү (27,4%), кар (24%) сууларынан куралат. Жылдык орточо чыгымы 9,92 м/сек.

Эң көп чыгымы теке-кулжа айларында, азы бештин-бирдин айындарында байкалат. Чын куран айыныда кирип аяк оона айынында тартыла баштайт. Алабында аянты 10,6 чарчы чакырым келген мөңгү бар. Ири куймалары Оттук (км), Эчки-Башы 21 чакырым. Сугатка пайдаланылат. Он-Арча ГЭСи Миң-Булак айылында жайгашкан. 

Он-Арча суусунун боюнан байыркы таш доорунда Ички Теңир-Тоодо жашаган кишилердин эмгек куралдары табылган. 

Бул чакан дарыянын аталышына негизденип, Кыргызстандын Нарын облусунун Нарын районуна (мурдагы Тянь-Шань районуна) караштуу Он-Арча айыл аймагынын аталышы жаралган. 

Он-Арча айыл аймагына Эчки-Башы жана Оттук кыштактары кирет. Совет доорунда бул эки кыштактын калкынын жамааттык чарбасы "Коммунизм" колхозу деп аталчу. 

Категория:Кыргызстандын суулары‎
Категория:Нарын району
Категория:География
Категория:Нарын облусу
Категория:Кыргызстан
Категория:Жер-суу аталыштары